עונת 2016/2017 ב-NBA

עונת 2016/2017 היא העונה ה-71 של ליגת ה-NBA. בסדרת גמר ה-NBA התמודדו אלופת המזרח קליבלנד קאבלירס ואלופת המערב גולדן סטייט ווריורס זו העונה השלישית ברציפות, ובסיומה זכו הווריורס באליפות החמישית של המועדון לאחר שניצחו בסדרה בתוצאה 4–1. לאורך הפלייאוף רשמה גולדן סטייט מאזן ניצחונות של 16–1, ובכך קבעה את אחוז הניצחונות הגבוה בתולדות פלייאוף ה-NBA. לפני תחילת העונה עבר שחקן האולסטאר קווין דוראנט מקבוצת אוקלהומה סיטי ת'אנדר ליריבתה בצמרת האזור המערבי גולדן סטייט ווריורס. מעבר זה עורר הדים רבים ברחבי ה-NBA ולווה בביקורות רבות מצד פרשנים, שחקנים ואוהדים, שחששו שהמהלך יפגע בתחרותיות של הליגה. לצד כוכבי הקבוצה האחרים – סטפן קרי, דריימונד גרין וקליי תומפסון – עזר דוראנט לקבוצתו לסיים את העונה הסדירה עם המאזן הטוב בליגה (67-15) בפעם השלישית ברציפות. בסיום פלייאוף ה-NBA זכה דוראנט בתואר ה-MVP של סדרת הגמר לאחר שרשם במהלכה ממוצעים של 35.2 נקודות, 8.4 ריבאונדים ו-5.4 אסיסטים למשחק. שחקן אוקלהומה סיטי ת'אנדר, ראסל וסטברוק, רשם במהלך העונה ממוצעים סטטיסטיים של 31.6 נקודות, 10.7 ריבאונדים ו-10.4 אסיסטים למשחק, ובכך הפך לשחקן השני בתולדות ה-NBA שמשיג ממוצע עונתי של טריפל דאבל (הראשון היה אוסקר רוברטסון). כמו כן קבע וסטברוק את שיא ה-NBA למספר טריפל דאבלים בעונה אחת, עם 42 בסך הכל. בסיום העונה זכה וסטברוק בתואר ה-MVP של העונה הסדירה. דראפט ה-NBA‏ 2016 התקיים ב-23 ביוני 2016 בברקליס סנטר, אולמה הביתי של קבוצת ברוקלין נטס. בהגרלת הלוטרי נקבע כי פילדלפיה 76' תבחר ראשונה בדראפט, לאחר שסיימה את העונה הקודמת עם מאזן הניצחונות הגרוע ב-NBA, ובחרה את הפורוורד האוסטרלי בן סימונס מאוניברסיטת המדינה של לואיזיאנה. את הבחירה השנייה בדראפט ניצלה לוס אנג'לס לייקרס כדי לבחור את ברנדון אינגרם מאוניברסיטת דיוק, ובבחירה השלישית נלקח ג'יילן בראון מאוניברסיטת קליפורניה בברקלי, על ידי בוסטון סלטיקס. דראגן בנדר הקרואטי, אשר שיחק עבור מכבי תל אביב מליגת העל הישראלית, נבחר על ידי פיניקס סאנס בבחירה הרביעית. בדראפט 2016 נבחרו בסך הכל 28 שחקנים בינלאומיים (בעלי אזרחות שאינה אמריקאית) - הכי הרבה בתולדות דראפט ה-NBA. יאקוב פולטל, שנבחר בבחירה התשיעית, הפך לשחקן האוסטרי הראשון שנבחר בדראפט ה-NBA, והבחירה ה-51, בן בנטיל, הפך לשחקן הראשון מגאנה שנבחר בדראפט. קובי בראיינט הודיע על פרישתו המתוכננת ב-29 בנובמבר 2015, ופרש באופן מעשי עם סיום עונת 2015/2016, ב-14 באפריל 2016. טים דאנקן הודיע על פרישה ב-11 ביולי 2016, אחרי 19 עונות ב-NBA. אמארה סטודמאייר הודיע על פרישה מה-NBA ב-26 ביולי, אחרי 14 עונות. קווין גארנט הודיע על פרישה ב-23 בספטמבר, אחרי 21 עונות ב-NBA. מו ויליאמס הודיע על פרישה ב-26 בספטמבר, אחרי 13 עונות ב-NBA. אלטון ברנד הודיע על פרישה ב-20 באוקטובר, אחרי 17 עונות ב-NBA. ריי אלן הודיע על פרישה ב-1 בנובמבר, אחרי 18 עונות ב-NBA. העונה האחרונה בה שיחק הייתה 2013/2014. קווין מרטין הודיע על פרישה ב-25 בנובמבר, אחרי 12 עונות ב-NBA. בתאריך 7 ביולי 2016, בו נכנסה לתוקף תקרת השכר לעונה זו, נרשמו מספר החתמות משמעותיות: הריסון בארנס חתם על חוזה בדאלאס מאבריקס. קווין דוראנט חתם על חוזה בגולדן סטייט ווריורס. ראז'ון רונדו חתם על חוזה בשיקגו בולס. לואול דנג חתם על חוזה בלוס אנג'לס לייקרס. צ'נדלר פארסונס חתם על חוזה בממפיס גריזליס. ב-8 ביולי חתם אל הורפורד על חוזה בבוסטון סלטיקס. ב-8 ביולי חתם ג'ואקים נואה על חוזה בניו יורק ניקס. ב-9 ביולי החתימה יוסטון רוקטס את ראיין אנדרסון ואריק גורדון. ב-13 ביולי חתם דווייט הווארד על חוזה באטלנטה הוקס. ב-14 ביולי חתם פאו גאסול על חוזה בסן אנטוניו ספרס. ב-15 ביולי חתם דוויין וייד על חוזה בשיקגו בולס. ב-27 בפברואר 2017 חתם דרן ויליאמס על חוזה בקליבלנד קאבלירס, לאחר ששוחרר מדאלאס מאבריקס. ב-1 במרץ חתם אנדרו בוגוט על חוזה בקליבלנד קאבלירס, לאחר ששוחרר מפילדלפיה 76'. ב-22 ביוני 2016 שלחה שיקגו בולס את דריק רוז וג'סטין הולידיי לניו יורק ניקס, בתמורה לרובין לופז, חוסה קלדרון וג'ריאן גרנט. ב-23 ביוני 2016 שלחה אוקלהומה סיטי ת'אנדר את סרז' איבקה לאורלנדו מג'יק, בתמורה לויקטור אולדיפו, ארסאן אילייסובה וזכויות הדראפט על דומנטאס סאבוניס. בתאריך 7 ביולי 2016, בו נכנסה לתוקף תקרת השכר לעונה זו, נרשמו מספר עסקאות משמעותיות: גולדן סטייט ווריורס שלחה את אנדרו בוגוט לדאלאס מאבריקס בתמורה לבחירת דראפט עתידית. ברוקלין נטס שלחה את ת'דאוס יאנג לאינדיאנה פייסרס בתמורה לזכויות הדראפט על קאריס לוורט. הושלם טרייד משולש ששלח את ג'ף טיג (מאטלנטה) לאינדיאנה פייסרס, את ג'ורג' היל (מאינדיאנה) ליוטה ג'אז, את ואת זכויות הדראפט על טוריאן פרינס (מיוטה) לאטלנטה הוקס. ב-7 בינואר 2017 שלחה אטלנטה הוקס את קייל קורבר לקליבלנד קאבלירס בתמורה למייק דאנליבי, מו ויליאמס ובחירת דראפט עתידית. ב-13 בפברואר שלחה פורטלנד טרייל בלייזרס את מייסון פלאמלי ובחירת דראפט עתידית (סיבוב שני) לדנוור נאגטס, בתמורה ליוסוף נורקיץ' ובחירת דראפט (סיבוב ראשון). ב-14 בפברואר שלחה אורלנדו מג'יק את סרז' איבקה לטורונטו ראפטורס, בתמורה לטרנס רוס ובחירת דראפט עתידית (סיבוב ראשון). ב-20 בפברואר שלחה סקרמנטו קינגס את דמרקוס קאזינס ועומרי כספי לניו אורלינס פליקנס, בתמורה לבאדי הילד, טייריק אוונס, לנגסטון גאלוויי ושתי בחירות דראפט עתידיות. ב-23 בפברואר 2017, המועד האחרון לטריידים בעונה זו, נרשמו מספר עסקאות משמעותיות: פילדלפיה 76' שלחה את נרלנס נואל לדאלאס מאבריקס בתמורה לאנדרו בוגוט, ג'סטין אנדרסון ובחירת דראפט עתידת. לוס אנג'לס לייקרס שלחה את לו ויליאמס ליוסטון רוקטס בתמורה לקורי ברואר ובחירת דראפט עתידית. אוקלהומה סיטי ת'אנדר שלחה את ג'ופרי לוברן, אנתוני מורו וקמרון פיין לשיקגו בולס, בתמורה לטאג' גיבסון, דאג מקדרמוט ובחירת דראפט עתידית. סוף-שבוע האולסטאר נערך בסמות'י קינג סנטר, אולמה הביתי של ניו אורלינס פליקנס, בין התאריכים 17–19 בפברואר 2017. אירועי האולסטאר נקבעו תחילה להתקיים באולמה הביתי של קבוצת שארלוט הורנטס, הספקטרום סנטר, אך הועברו מקרוליינה הצפונית עקב חקיקה נגד הקהילה הגאה. במשחק האולסטאר עצמו ניצחה נבחרת המערב בתוצאה 192–182, ובכך נרשם סך הנקודות הגבוה ביותר במשחק האולסטאר אי פעם. שחקן הפליקנס אנתוני דייוויס זכה בתואר ה-MVP של המשחק לאחר ששבר את שיא הנקודות האישי במשחק האולסטאר עם 52 נקודות. החלפה ^- כרמלו אנתוני נבחר להחליף את קווין לאב הפצוע בנבחרת המזרח. משחק הכוכבים העולים ("Rising Stars Challenge") - במשחק השתתפו רוקיז ושחקנים בעונתם השנייה ב-NBA שחולקו לאזרחי ארצות הברית נגד שחקנים משאר מדינות העולם. קבוצת "העולם" ניצחה בתוצאה 150–141, ול-MVP של המשחק נבחר ג'מאל מארי מדנוור נאגטס שקלע 36 נקודות. תחרות השלשות - אריק גורדון מיוסטון רוקטס זכה בתחרות, לאחר שגבר בסיבוב הגמר על קיירי אירווינג וקמבה ווקר. תחרות ההטבעות - גלן רובינסון השלישי מאינדיאנה פייסרס זכה בתחרות, לאחר שגבר בסיבוב הגמר על דריק ג'ונס. אתגר הכישורים - קריסטפס פורזינגיס מניו יורק ניקס זכה בתחרות, לאחר שגבר בסיבוב הגמר על גורדון הייוורד. משחק הסלבריטאים - "נבחרת המזרח" ניצחה את "נבחרת המערב" בתוצאה 88–59. כדורסלן העבר ברנדון ארמסטרונג זכה בתואר ה-MVP של המשחק. ‏*כוכבית מסמנת קבוצה שהעפילה לפלייאוף. שיקגו בולס העפילו לפלייאוף בזכות השובר שוויון על מיאמי היט טקס ההכרזה על זוכי הפרסים העונתיים נערך ב-26 ביוני 2017, בעיר ניו יורק. חמישיות העונה פורסמו כבר ב-18 במאי, על מנת לאפשר לקבוצות הליגה להיערך מראש במקרה שאחד משחקניהן יעמוד בקריטריונים של "חוק דריק רוז". MVP של העונה הסדירה – ראסל וסטברוק (אוקלהומה סיטי ת'אנדר) שחקן ההגנה של העונה – דריימונד גרין (גולדן סטייט ווריורס) רוקי השנה – מלקולם ברוגדון (מילווקי באקס) השחקן השישי של העונה – אריק גורדון (יוסטון רוקטס) השחקן המשתפר של העונה – יאניס אדטוקומבו (מילווקי באקס) מאמן השנה – מייק ד'אנטוני (יוסטון רוקטס) מנהל השנה – בוב מאיירס (גולדן סטייט ווריורס) פרס הספורטיביות – קמבה ווקר (שארלוט הורנטס) פרס האזרחות – לברון ג'יימס (קליבלנד קאבלירס) פרס השחקן הקבוצתי – דירק נוביצקי (דאלאס מאבריקס) חמישיות העונה: חמישיות ההגנה: חמישיות הרוקיז: סגל האלופה, גולדן סטייט ווריורס: קווין דוראנט, סטפן קרי, קליי תומפסון, דריימונד גרין, אנדרה איגודלה, שון ליווינגסטון, דייוויד וסט, זאזה פאצ'וליה, איאן קלארק, פטריק מקאו, ג'בייל מגי, מאט בארנס, ג'יימס מייקל מקאדו ודמיאן ג'ונס (קוון לוני נכלל בסגל אך לא השתתף בפלייאוף). מאמן ראשי: סטיב קר. מדיה וקבצים בנושא עונת 2016/2017 ב-NBA בוויקישיתוף אתר האינטרנט הרשמי של עונת 2016/2017 ב-NBA (באנגלית) פילדלפיה 76' (מאזן 12–1 בפלייאוף 1983) ולוס אנג'לס לייקרס (15–1 בפלייאוף 2001) הפסידו אף הן משחק פלייאוף בודד בדרך לזכייה באליפות. גולדן סטייט השלימה 1:4 בסדרת הגמר וזכתה באליפות ה-NBA‏, באתר וואלה, 13 ביוני 2017 קווין דוראנט הודיע: אחתום בגולדן סטייט, באתר וואלה, 4 ביולי 2016 בארקלי: "מה שקווין דוראנט עשה זה לרמות את הדרך שלך לאליפות", באתר וואלה, 6 ביולי 2016 בירד נגד דוראנט: "לא הייתי מעלה על דעתי לשחק עם מג'יק ג'ונסון", באתר וואלה, 10 ביולי 2016 סטטיסטיקות סדרת הגמר, באתר Basketball-Reference עם 50 נקודות וסל ניצחון משוגע: ווסטברוק שבר את שיא הטריפל דאבלים, באתר וואלה, 10 באפריל 2017 סיכום דראפט 2016, באתר הרשמי של ה-NBA דראפט 2016: סימונס נבחר ראשון, בנדר רביעי, איבקה עבר לאורלנדו, באתר וואלה, 24 ביוני 2016 הנטס מינו את קני אטקינסון למאמן, באתר ערוץ הספורט, 17 באפריל 2016 טום ת'יבודו סגר כמאמן ונשיא של מינסוטה, באתר ערוץ הספורט, 20 באפריל 2016 סקוט ברוקס סיכם ל-5 שנים כמאמן הוויזארדס, באתר ערוץ הספורט, 22 באפריל 2016 לוק וולטון ימונה למאמנה של לוס אנג'לס לייקרס, באתר וואלה, 30 באפריל 2016 דייב ייגר סיכם בסקרמנטו, באתר ערוץ הספורט, 9 במאי 2016 מקמילן מונה למאמן אינדיאנה, באתר ערוץ הספורט, 16 במאי 2016 פרנק ווגל סיכם כמאמן אורלנדו, באתר וואלה, 20 במאי 2016 דייויד פיזדייל מונה למאמן ממפיס, באתר וואלה, 29 במאי 2016 דיווח: יוסטון ומייק ד'אנטוני סיכמו על חוזה לארבע עונות, באתר וואלה, 27 במאי 2016 ג'ף הורנאסק מונה למאמן ניו יורק, באתר וואלה, 2 ביוני 2016 קובי בריאנט קלע 60 נקודות במשחק הפרישה והוביל את הלייקרס לניצחון, באתר וואלה, 14 באפריל 2016 בגיל 40: טים דאנקן הודיע על פרישה מכדורסל, באתר וואלה, 11 ביולי 2016 רועי גלדסטון, ‏סטודמאייר פרש מה-NBA, אך צפוי לשחק בהפועל י-ם, באתר ערוץ הספורט, 26 ביולי 2016 קווין גארנט פורש מכדורסל: "מעולם לא חשבתי שיאהבו אותי ככה", באתר וואלה, 24 בספטמבר 2016 מו וויליאמס הודיע לקאבס: אני פורש, באתר ערוץ הספורט, 26 בספטמבר 2016 בגיל 37: אלטון ברנד פרש ממשחק פעיל, באתר ערוץ הספורט, 20 באוקטובר 2016 בגיל 41: ריי אלן הודיע על פרישה מכדורסל, באתר וואלה, 1 בנובמבר 2016 קווין מרטין הודיע על פרישה מה-NBA בגיל 33, באתר ONE‏, 27 בנובמבר 2016 בארנס חותם על חוזה בדאלאס מאבריקס, באתר הרשמי של הקבוצה, 7 ביולי 2016 דוראנט הוצג: "רציתי להסתכל לסטף בעיניים ולשאול איך הוא מרגיש", באתר וואלה, 7 ביולי 2016 רונדו חותם על חוזה בשיקגו בולס, באתר הרשמי של הקבוצה, 7 ביולי 2016 דנג חותם על חוזה בלוס אנג'לס לייקרס, באתר הרשמי של הקבוצה, 7 ביולי 2016 פארסונס חותם על חוזה בממפיס גריזליס, באתר הרשמי של הקבוצה, 7 ביולי 2016 הורפורד חותם על חוזה בבוסטון סלטיקס, באתר הרשמי של הקבוצה, 8 ביולי 2016 ניו יורק ניקס מחתימה את נואה, לי וג'נינגס, באתר הרשמי של הקבוצה, 8 ביולי 2016 יוסטון רוקטס מחתימה את אנדרסון וגורדון, באתר הרשמי של הקבוצה, 9 ביולי 2016 הווארד: בזכות אטלנטה חזרתי להאמין בעצמי, באתר ONE‏, 13 ביולי 2016 גאסול חותם על חוזה בסן אנטוניו ספרס, באתר הרשמי של הקבוצה, 14 ביולי 2016 וייד חותם על חוזה בשיקגו בולס, באתר הרשמי של הקבוצה, 15 ביולי 2016 דרון וויליאמס יחתום בקליבלנד, חוסה קלדרון מתקרב לגולדן סטייט, באתר וואלה, 26 בפברואר 2017 קליבלנד ממשיכה להתחזק: אנדרו בוגוט חתם רשמית, באתר וואלה, 2 במרץ 2017 דרק רוז עובר לניו יורק, ג'ף טיג לאינדיאנה, ג'ורג' היל ליוטה, באתר וואלה, 22 ביוני 2016 בוגוט נשלח בטרייד לדאלאס מאבריקס, באתר הרשמי של הקבוצה, 7 ביולי 2016 אינדיאנה מצרפת את יאנג וטיג, באתר הרשמי של אינדיאנה פייסרס, 7 ביולי 2016 קורבר עבר לקליבלנד, באתר ערוץ הספורט, 7 בינואר 2017 יוסוף נורקיץ' עובר לפורטלנד, מייסון פלאמלי לדנבר, באתר וואלה, 12 בפברואר 2017 דיווח: סרג' איבקה עובר לטורונטו תמורת טרנס רוס ובחירת דראפט, באתר וואלה, 14 בפברואר 2017 דמרכוס קאזינס ועומרי כספי עוברים בטרייד מסקרמנטו לניו אורלינס, באתר וואלה, 20 בפברואר 2017 נסגר חלון הטריידים: פול ג'ורג' נשאר באינדיאנה, ג'ימי באטלר בשיקגו, באתר וואלה, 23 בפברואר 2017 משחק האולסטאר מועבר לניו אורלינס, באתר realgm.com,‏ 19 באוגוסט 2016 זכויות להט"בים גם ב-NBA: משחק האולסטאר יועבר משארלוט, באתר וואלה, 21 ביולי 2016 אולסטאר: המערב ניצח 182:192 את המזרח, שיא נקודות ו-MVP לדייויס, באתר וואלה, 20 בפברואר 2017 סיכום משחק האולסטאר, באתר הרשמי של ה-NBA חגיגת האולסטאר נפתחה עם 141:150 של נבחרת העולם על כוכבי ארה"ב, באתר וואלה, 18 בפברואר 2017 First-ever NBA awards show to air June 2017 on TNT, באתר הרשמי של ה-NBA, ‏1 בנובמבר 2016 All-NBA announcement brings bad news to Pacers and Jazz, באתר הרשמי של ה-NBA, ‏19 במאי 2017